Държавен вестник, бр. 8, 2014 г., стр. 141

БРОЙ  8	
Д Ъ Р Ж А В Е Н  В Е С Т Н И К 	
СТР.  141  
ПРОТОКОЛ
за реда на формиране и използване на уставния 
капитал на Международната инвестиционна 
банка в преводни рубли
Съгласно Споразумението за основаването 
на Международна инвестиционна банка от 
10 юли 1970 г.
правителствата на Народна република 
България, Унгарската народна републи­
ка, Германската демократична република, 
Монголската народна република, Полската 
народна република, Съюза на Съветските со­
циалистически републики и Чехословашката 
социалистическа република,
с цел осигуряване навременното форми­
ране и ефективното използване на уставния 
капитал на Банката в преводни рубли,
се договориха за следното:
Член І
Страните – членки на Банката, поемат 
задължението да осигурят необходимите сред­
ства за вноски в уставния капитал на Банката 
в съгласуваните срокове в съответствие с 
квотите, определени в член ІІІ, точки 2, 3 и 
4 на споменатото Споразумение.
Страните – членки на Банката, ще пред­
виждат в народностопанските си планове, 
вносно-износните си планове, бюджетните и 
валутните планове за 1971 г. и следващите 
години необходимите материални, финансови 
и валутни ресурси, гарантиращи вноските в 
уставния капитал на Банката в преводни рубли.
При това всяка от страните – членки на 
Банката, отпуска за кредитираните обекти 
над обемите, предназначени за изпълнение 
на задълженията по сключените от стра­
ните – членки на Банката, споразумения и 
годишни протоколи за взаимни доставки, 
допълнителни количества стоки в обеми, 
отговарящи на дяловата вноска (квотата) на 
дадената страна в уставния капитал на Бан­
ката в преводни рубли.
В посочените допълнителни количества 
стоки влизат машини, оборудване, уреди, необ­
ходими материали, както и технически услуги.
По договореност между страните, отпус­
кащи за кредитираните обекти допълнителни 
количества стоки, и кредитополучателите 
тези стоки могат да бъдат заменени с други 
материално-финансови ценности в съответ­
ствие със структурата на износа на страната 
доставчик. В такъв случай този договор 
трябва да се сключи не по-късно от два-три 
месеца след решението на Съвета на Банката 
за отпускане на кредита.
Член ІІ
Страните – членки на Банката, съгласно 
член І на този протокол издават на Банката за 
сумата на дяловите вноски в уставния капитал 
на Банката съответните полици.
Съветът на Банката определя начините 
за внасяне от страните членки на средствата 
за квотите в уставния капитал на Банката в 
преводни рубли посредством Международната 
банка за икономическо сътрудничество. 
Член ІІІ
Уставният капитал на Банката ще бъде 
използван за отпускане на кредити за плащане 
на доставките на съответното оборудване и 
материали или други стоки, както и на тех­
нически услуги, необходими за осигуряване 
на строителството на кредитирания обект. 
Доставките за кредитираните обекти ще се 
извършват на първо място от продукцията, 
произвеждана в страните – членки на Банката.
При това страните – членки на Банката, 
се задължават:
– да приемат на първо място поръчки на 
кредитополучателите за оборудване и мате­
риали за строителството на кредитираните 
от Банката обекти;
– да осигуряват производството на въпрос­
ното оборудване и материали на най-високо 
научно-техническо равнище;
– да осигуряват доставката на произведеното 
оборудване и материали за кредитираните от 
Банката обекти приоритетно и в сроковете, 
обусловени от договори.
Доставките на оборудване, материали, 
други материално-стокови ценности и оказва­
нето на технически услуги за строителството 
ще се осъществяват по цени, определяни 
съгласно действащите в търговията между 
страните – членки на СИВ, принципи за 
ценообразуване.
За сметка и в границите на отпусканите 
кредити Банката в съответствие с въведения 
от нея ред ще плаща на доставчиците в пре­
водни рубли чрез Международната банка за 
икономическо сътрудничество оборудването, 
материалите, другите материално-стокови 
ценности и техническите услуги, доставяни 
или оказвани съгласно договорите за приетите 
за кредитиране строителни обекти. 
Член ІV
Със съгласието на всички страни – член­
ки на Банката, в този протокол Съветът на 
Банката може да направи промени и уточ­
нения предвид опита, натрупан в дейността 
на Банката през 1971 г. и следващите години, 
насочени към по-нататъшно усъвършенстване 
на реда за формиране и използване на устав­
ния капитал на Банката в преводни рубли.
Член V
Този протокол влиза в сила от деня на 
неговото подписване.
Протоколът се предава за съхранение на 
Секретариата на Съвета за икономическа 
взаимопомощ, който ще изпълнява функциите 
на депозитар на въпросния протокол.
Съставен в град Москва на 10 юли 1970 г. 
в един екземпляр на руски език.
311